ਸਵਰਨਲਥਾ
ਸਵਰਨਲਥਾ (ਅੰਗ੍ਰੇਜ਼ੀ: Swarnalatha; 29 ਅਪ੍ਰੈਲ 1973 – 12 ਸਤੰਬਰ 2010) ਇੱਕ ਭਾਰਤੀ ਪਲੇਬੈਕ ਗਾਇਕਾ ਸੀ। ਲਗਭਗ 22 ਸਾਲਾਂ ਦੇ ਕੈਰੀਅਰ ਵਿੱਚ (1987 ਤੋਂ ਆਪਣੀ ਮੌਤ ਤੱਕ), ਉਸਨੇ ਤਾਮਿਲ, ਮਲਿਆਲਮ, ਤੇਲਗੂ, ਕੰਨੜ, ਹਿੰਦੀ, ਉਰਦੂ, ਬੰਗਾਲੀ, ਉੜੀਆ, ਪੰਜਾਬੀ ਅਤੇ ਬਡਾਗਾ ਸਮੇਤ ਕਈ ਭਾਰਤੀ ਭਾਸ਼ਾਵਾਂ ਵਿੱਚ 10,000 ਤੋਂ ਵੱਧ ਗੀਤ ਰਿਕਾਰਡ ਕੀਤੇ। ਉਸਨੇ ਫਿਲਮ ਕਰੁਥਥਮਾ ਦੇ ਗੀਤ "ਪੋਰਾਲੇ ਪੋਨੂਥਾਈ" ਦੀ ਪੇਸ਼ਕਾਰੀ ਲਈ ਸਰਬੋਤਮ ਮਹਿਲਾ ਪਲੇਬੈਕ ਗਾਇਕਾ ਦਾ ਰਾਸ਼ਟਰੀ ਫਿਲਮ ਅਵਾਰਡ ਜਿੱਤਿਆ। ਇਹ ਗੀਤ ਏ.ਆਰ. ਰਹਿਮਾਨ ਦੁਆਰਾ ਰਚਿਆ ਗਿਆ ਸੀ, ਜਿਸ ਦੇ ਸੰਗੀਤ ਨਿਰਦੇਸ਼ਨ ਹੇਠ ਉਸਨੇ ਬਹੁਤ ਸਾਰੇ ਯਾਦਗਾਰ ਗੀਤ ਰਿਕਾਰਡ ਕੀਤੇ। ਉਹ ਏਆਰ ਰਹਿਮਾਨ ਸੰਗੀਤ ਵਿੱਚ ਰਾਸ਼ਟਰੀ ਪੁਰਸਕਾਰ ਪ੍ਰਾਪਤ ਕਰਨ ਵਾਲੀ ਪਹਿਲੀ ਮਹਿਲਾ ਪਲੇਬੈਕ ਗਾਇਕਾ ਵੀ ਸੀ।